|  |
| --- |
| **แบบบันทึกการเล่าเรื่อง “การสัมมนาเชิงปฏิบัติการ เรื่อง การพัฒนาแนวทางการจัดสวัสดิการภายในส่วนราชการ”**  **วันที่ ๑๙ กุมภาพันธ์ ๒๕๕๙**  **ณ โรงแรมริชมอนด์ จังหวัดนนทบุรี** |

KPI.3.15-04

**ผู้เข้าร่วมแลกเปลี่ยนเรียนรู้**

บุคลากรของกองบริหารงานบุคคล ในการประชุมกองบริหารงานบุคคล ครั้งที่ 1/2559 เมื่อวันที่ 31 มีนาคม 2559

| **ผู้เล่า** | **รายละเอียดของเรื่อง** | **สรุปความรู้ที่ได้** |
| --- | --- | --- |
| นางสาวนันท์ธยาภรณ์ สมิตินันทน์  และนางสาวตติยา ผาสุข | ตามที่ผู้อำนวยการกองบริหารงานบุคคลมอบหมายให้ นางสาวนันท์ธยาภรณ์ สมิตินันทน์ และนางสาวตติยา ผาสุข เข้าร่วมการสัมมนาเชิงปฏิบัติการ เรื่อง การพัฒนาแนวทางการจัดสวัสดิการภายในส่วนราชการ เมื่อวันที่ ๑๙ กุมภาพันธ์ ๒๕๕๙ ณ โรงแรมริชมอนด์ จังหวัดนนทบุรี โดยมีสำนักงาน ก.พ. เป็นผู้จัดนั้น การสัมมนาดังกล่าวแบ่งออกเป็น ๒ ส่วน ดังนี้  ส่วนที่ ๑ เป็นการสรุปภาพรวมระเบียบสำนักนายกรัฐมนตรี ว่าด้วยการจัดสวัสดิการภายในส่วนราชการ พ.ศ. ๒๕๔๗ โดยผู้แทนสำนักงาน ก.พ.  ส่วนที่ ๒ เป็นการระดมความคิดเห็นผู้แทนส่วนราชการในส่วนราชการกลาง เรื่องการปรับปรุงระเบียบสำนักนายกรัฐมนตรี ว่าด้วยการจัดสวัสดิการภายในส่วนราชการ พ.ศ. ๒๕๔๗ โดยสำนักงาน ก.พ. ได้เชิญตัวแทนจากหน่วยงานต่างๆ ได้แก่  ๑. กองบัญชาการกองทัพไทย  ๒. กองทัพบก  ๓. กองทัพอากาศ  ๔. กองทัพเรือ  ๕. สำนักงานปลัดกระทรวงกลาโหม  ๖. สำนักงานตำรวจแห่งชาติ  ๗. กรมเสมียนตรา  ๘. กรมราชองครักษ์  ๙. สำนักงานอัยการสูงสุด  ๑๐. สำนักงานคณะกรรมการครูและบุคลากร ทางการศึกษา  ๑1. สำนักงานคณะกรรมการการอุดมศึกษา  ๑๒. มหาวิทยาลัยราชภัฏจันทเกษม  ๑๓. มหาวิทยาลัยเทคโนโลยีราชมงคลกรุงเทพ  ๑๔. มหาวิทยาลัยเทคโนโลยีราชมงคลธัญบุรี  ๑๕. มหาวิทยาลัยเทคโนโลยีราชมงคลพระนคร | - ทำให้ได้รับรับแนวทางการจัดสวัสดิการต่างๆ ที่เกี่ยวข้องรวมถึงกฎระเบียบ ข้อบังคับ ปัญหาและอุปสรรคในการจัดสวัสดิการต่างๆ |

โดยสำนักงาน ก.พ. ได้สอบถาม และระดมความคิดเห็นจากหน่วยงานต่างๆ ข้างต้น ในประเด็นดังต่อไปนี้

| **ประเด็น** | **ความคิดเห็น / ข้อเสนอแนะ** |
| --- | --- |
| 1. แนวทางการจัดสวัสดิการในส่วนราชการขององค์กรกลางบริหารงานบุคคลอื่นๆ เช่น การจัดสวัสดิการ ที่มีลักษณะเฉพาะ การจัดสวัสดิการในหน่วยงานย่อย เป็นต้น | - หน่วยงานต่างๆ นำเสนอการจัดสวัสดิการของตนเอง |
| 1. ปัญหาและอุปสรรคในการจัดสวัสดิการภายใน ส่วนราชการตามระเบียบสำนักนายกรัฐมนตรี ว่าด้วยการจัดสวัสดิการภายในส่วนราชการ พ.ศ. ๒๕๔๗ | - ปัญหาการจัดซื้อจัดจ้างจากเงินกองทุนสวัสดิการ ปัจจุบันอาศัยระเบียบสำานักนายกรัฐมนตรีว่าด้วยการพัสดุ  พ.ศ.๒๕๓๕ ก.พ. ชี้แจงว่าสามารถแก้ไขปัญหาดังกล่าว ให้เกิดความคล่องตัวได้ โดยหน่วยงานสามารถจัดทำระเบียบแนวทางการบริหารการเงินสวัสดิการของหน่วยงานได้เอง  - ปัญหาการปิดบัญชีภายใน ๔๕ วันนับแต่วันสิ้นปีบัญชี และทุกปีให้ผู้ตรวจสอบภายในของส่วนราชการหรือผู้มีคุณวุฒิด้านการเงินและบัญชีที่คณะกรรมการสวัสดิการแต่งตั้งเป็นผู้สอบบัญชี ทำการตรวจสอบและรับรองบัญชีและการเงินของสวัสดิการภายในส่วนราชการนั้นให้แล้วเสร็จภายใน ๓๐ วันนับแต่วันที่ได้รับงบการเงิน เนื่องจากเจ้าหน้าที่มีภาระงานมาก ทำให้ไม่สามารถปิดบัญชีและตรวจสอบได้ทันตามระยะเวลาที่กำหนด หน่วยงานจึงขอขยายระยะเวลาเพิ่ม |
| 1. ความเหมาะสมของกฎหมายและระเบียบที่เกี่ยวข้องกับการจัดสวัสดิการภายในส่วนราชการและการจัดสวัสดิการในเชิงธุรกิจ    1. นิยามของ “การจัดสวัสดิการภายในส่วนราชการ” ควรนิยามให้ชัดเจนขึ้นว่าเป็นสวัสดิการ เพื่อช่วยเหลืออำนวยความสะดวกโดยไม่เน้นผลตอบแทนเชิงธุรกิจและสวัสดิการในเชิงธุรกิจหรือไม่ | - ควรกำหนดให้ชัดเจนยิ่งขึ้น จากเดิม “สวัสดิการภายในส่วนราชการ” หมายความว่า กิจกรรมหรือกิจการใดๆ ทีคณะกรรมการสวัสดิการจัดให้มีขึ้น โดยมีวัตถุประสงค์ในการช่วยเหลือและอำนวยความสะดวกให้แก่ข้าราชการเพื่อ  ประโยชน์ในการดำรงชีวิตนอกเหนือจากสวัสดิการที่ทางราชการจัดให้แก่ข้าราชการเป็นกรณีปกติ หรือเพื่อ  ประโยชน์แก่การสนับสนุนการปฏิบัติราชการหรือที่คณะกรรมการเห็นสมควรให้จัดเพิ่มขึ้น สำหรับส่วนราชการ  ต่างๆ ควรกำหนดให้ชัดเชนยิ่งขึ้นว่าสวัสดิการภายในส่วนราชการแบ่งออกเป็น ๒ ประเภท ได้แก่ สวัสดิการภายใน และสวัสดิการเชิงธุรกิจ |
| * 1. ความเหมาะสมของหลักเกณฑ์ วิธีการ และเงื่อนไข การจัดสวัสดิการในเชิงธุรกิจ | - หน่วยงานได้ให้ข้อสรุปว่าควรมีการกำหนดหลักเกณฑ์ วิธีการ และเงื่อนไข การจัดสวัสดิการในเชิงธุรกิจที่ชัดเจนว่าสามารถทำอะไรได้หรือไม่ได้ อย่างไร แต่ ก.พ. เห็นว่าไม่สมควรกำหนดความชัดเจนในตัวระเบียบใหญ่ แต่ให้หน่วยงานไปกำหนดในประกาศหลักเกณฑ์ของหน่วยงาน |
| * 1. ตัวอย่างของการจัดสวัสดิการภายในส่วนราชการและการจัดสวัสดิการเชิงธุรกิจที่ควรกำหนด เพื่อเป็นแนวทางในการดำเนินงานจัดสวัสดิการภายในส่วนราชการให้สอดคล้องกับหลักและวัตถุประสงค์ ของระเบียบฯ | - กองทัพบก   * สวัสดิการภายใน เช่น บ้านพัก ศูนย์ออกกำลังกาย เงินกู้ยืม การประกันอุบัติเหตุกลุ่ม และเงินสงเคราะห์ต่างๆ รวมถึงบุคคลในครอบครัว เป็นต้น * สวัสดิการเชิงธุรกิจ เช่น สโมสรทหารกองทัพบก วิภาวดี สถานพักฟื้นและพักผ่อนหาดเจ้าสำราญ สวนสนประดิพัทธ์ บางปู เป็นต้น |
| * 1. ความเหมาะสมของการจัดเก็บค่าเช่า รายได้ และการเก็บภาษีประเภทต่างๆ ที่เกี่ยวข้องกับการจัดสวัสดิการภายในส่วนราชการและการจัดสวัสดิการ ในเชิงธุรกิจ เช่น กฎกระทรวงว่าด้วยหลักเกณฑ์และวิธีการปกครอง ดูแล บำรุงรักษา ใช้ และจัดหาประโยชน์เกี่ยวกับที่ราชพัสดุ พ.ศ. 2545 ซึ่งแก้ไขเพิ่มเติม โดยกฎกระทรวงว่าด้วยหลักเกณฑ์และวิธีการปกครอง ดูแล บำรุงรักษา ใช้ และจัดหาประโยชน์เกี่ยวกับ ที่ราชพัสดุ (ฉบับที่ 4) พ.ศ. 2552 เป็นต้น | - หน่วยงานส่วนใหญ่ยอมรับในการจัดเก็บค่าเช่า รายได้ และภาษีต่างๆ แต่มีความคิดเห็นว่ามีการจัดเก็บมากเกินไปและซ้ำซ้อน |
| 4. คณะกรรมการสวัสดิการข้าราชการ  4.1 ควรเพิ่มเพิ่มองค์ประกอบของคณะกรรมการสวัสดิการข้าราชการ เช่น อธิบดีกรมธนารักษ์ หรือไม่ | - ควรเพิ่มอธิบดีกรมธนารักษ์ |
| 4.2 ควรมีการเปลี่ยนแปลงระยะเวลาในการดำรงตำแหน่งของกรรมการซึ่งเป็นผู้แทนองค์กรกลางบริหารงานบุคคลเพิ่มขึ้นหรือไม่ | - บางหน่วยงานเห็นด้วยกับวาระ 2 ปี และบางหน่วยงานเห็นด้วยกับวาระ 4 ปี |
| 5. ปัจจัยที่มีผลต่อความสำเร็จการจัดสวัสดิการภายในส่วนราชการตามระเบียบสำนักนายกรัฐมนตรี | - ความร่วมมือของคนในหน่วยงาน  - ความชัดเจนของระเบียบ  - การให้ความสำคัญของหัวหน้าหน่วยงาน  - การยกระดับระเบียบให้สูงขึ้น  - นโยบายของผู้บังคับบัญชา  - งบประมาณของหน่วยงาน  - งบประมาณสนับสนุนจากรัฐบาล (ถ้าเป็นไปได้) |
| 6. ข้อเสนอแนะเพื่อเพิ่มประสิทธิภาพของการจัดสวัสดิการภายในส่วนราชการตามระเบียบสำนักนายกรัฐมนตรี ว่าด้วยการจัดสวัสดิการภายใน ส่วนราชการ พ.ศ. 2547 | - ควรมีช่องทางหรือหน่วยงานประสานงาน ตอบคำถาม หรือคลีนิคที่ปรึกษา  - ก.พ. ควรจัดทำคู่มือ สรุปประเด็นปัญหา ถาม – ตอบ แจกหน่วยงาน และเผยแพร่ลงเว็บไซต์ |